**ร่างขอบเขตของงาน (Terms Of ReFerence:TOR)**

 งานจ้างทำผนังป้องกันน้ำกัดเซาะโรงสูบน้ำแรงต่ำและสระพักตะกอน การประปาส่วนภูมิภาคสาขาจันดี

 **๑. วัตถุประสงค์**

การประปาส่วนภูมิภาคเขต ๔ จะได้รับ**งบประมาณเพื่อป้องกันและแก้ปัญหาภัยแล้ง/อุทกภัย งบลงทุนที่ไม่เป็นโครงการปี 2559 (เงินรายได้ 100%)** วงเงินงบประมาณ 2,648,000.- บาท (เงินสองล้านหกแสนสี่หมื่นแปดพันบาทถ้วน) ไม่รวมภาษีมูลค่าเพิ่ม หรือ 2,833,360.- (เงินสองล้านแปดแสนสามหมื่นสามพันสามร้อยหกสิบบาทถ้วน) รวมภาษีมูลค่าเพิ่มแล้ว ให้ทำการจ้างเหมาทำผนังป้องกันน้ำกัดเซาะโรงสูบน้ำแรงต่ำและสระพักตะกอน การประปาส่วนภูมิภาคสาขาจันดี จึงมีความประสงค์จะประมูลจ้างเหมางานนี้ด้วยวิธีการทางอิเล็กทรอนิกส์ (e-Auction)

 **๒. ขอบเขตของงาน**

 ผู้รับจ้างจะต้องดำเนินการดังต่อไปนี้

2.1 ทำการจัดหาวัสดุ อุปกรณ์ เพื่อติดตั้งและทำการก่อสร้างอาคารหรือสิ่งก่อสร้างต่าง ๆ ดังต่อไปนี้

2.1.1 รื้อถอนของเดิมพร้อมขนย้ายเศษวัสดุออกจากพื้นที่ปฏิบัติงาน พร้อมปรับพื้นที่ให้เหมาะสมสำหรับการทำงานกรณีที่มีสิ่งกีดขวาง ให้ถือเป็นหน้าที่ของผู้รับจ้าง ที่จะต้องรื้อถอน ขนย้ายออกไปตามความ จำเป็น การกำหนดตำแหน่งทางลาดขึ้นลงและ ระดับอาคาร อาจเปลี่ยนแปลงไปจากที่แสดงไว้ในแบบแปลน ขึ้นอยู่กับความจำเป็น และความเหมาะสม ตามความเห็นชอบของผู้ว่าจ้างค่าใช้จ่ายที่เพิ่มขึ้นจากการดำเนินการนี้ เป็นของผู้รับจ้างเองทั้งสิ้น

2.1.2 ก่อสร้าง กำแพงกันดินป้องกันการกัดเซาะตลิ่ง การประปาส่วนภูมิภาคสาขาจันดี ตามแบบแปลนเลขที่ 2559 (17) จด.05 (08) และรายละเอียดประกอบการก่อสร้าง

 2.๑.๓ รายการประกอบแบบ ส่วนที่เกี่ยวข้อง ให้เป็นไปตาม ข้อกำหนดเฉพาะงาน ตามเอกสารแนบ

*2.2 ผู้รับจ้างจะต้องซ่อมแซมในส่วนที่ขุดดิน วางท่อประปา อาทิเช่น ทางเท้า,ฟุตบาท,ถนนเทศบาล,ทางหลวง และอื่นๆ ให้อยู่ในสภาพเรียบร้อยดีดังเดิมทุกประการ ก่อนส่งงานงวดสุดท้าย*

**3. ผู้ประสงค์จะเสนอราคาจะต้องมีคุณสมบัติ ดังต่อไปนี้**

 3.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

 3.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 3.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างครั้งนี้

 3.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

 3.5 ผู้ประสงค์จะเสนอราคาเป็นผู้รับจ้างที่ กปภ.ขึ้นทะเบียน ผู้มีคุณสมบัติชั้นที่ ๑-5หรือเป็นผู้รับจ้างที่มีผลงานก่อสร้างประเภทเดียวกันกับงานที่ประกวดราคาในครั้งนี้ (งานก่อสร้างกำแพงกันดิน) กับส่วนราชการ/รัฐวิสาหกิจ/องค์กรของรัฐ ในวงเงินไม่น้อยกว่า **92,370.-** บาท (รวมภาษีมูลค่าเพิ่ม) และเป็นสัญญาก่อสร้างในสัญญาเดียวที่ได้ดำเนินการแล้วเสร็จ ซึ่งเป็นคู่สัญญาโดยตรงที่ได้ดำเนินการแล้วเสร็จ โดยต้องแนบสำเนาสัญญา,บัญชีปริมาณงานและราคาก่อสร้างพร้อมหนังสือรับรองผลงานของผู้เสนอราคา พร้อมซองยื่นข้อเสนอด้วย

3.6 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 3.7 บุคคลหรือนิติบุคคลที่จะเข้าเป็นคู่สัญญากับหน่วยงานภาครัฐซึ่งได้ดำเนินการจัดซื้อจัดจ้าง ด้วยระบบอิเล็กทรอนิกส์ (e-Government Procurement:e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็ปไซต์ศูนย์ข้อมูลจัดซื้อจัดจ้างภาครัฐ

 3.8 คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

 **๔. ระยะเวลาในการก่อสร้าง** ไม่เกิน 60 **วัน**

 **๕. ราคากลางในการเริ่มต้นประมูล** 230,927.- บาท (รวมภาษีมูลค่าเพิ่มแล้ว)